Craiova Live

Nessun Dorma - HKB Trombone Quartet
2026-06-10 19:00 - 20:30 (Europe/Bucharest) | Filarmonica Oltenia, Calea Unirii, nr. 16, Craiova, Dolj, 200585, România
MIERCURI, 10 IUNIE 2026, ORA 19:00Nessun Dorma/ HKB Trombone Quartet
– SIMONE MAFFIOLETTI (ELVEȚIA)– MICHELE MARINARO (ITALIA)– ALEXANDRU ȚAPEȘ (REPUBLICA MOLDOVA)– IGOR VATAMAN (ROMÂNIA)
– Percuție: ANNA TOVARNYTSKA (UCRAINA)– Invitat: GEORGE HĂIDĂUȚU ((tubă)———În program:
Antonín Dvořák: Dans slav nr. 1, op. 46
Johann Sebastian Bach: Toccata și Fuga în Re minor
Pietro Mascagni: Intermezzo din opera „Cavalleria Rusticana”
Giacomo Puccini: Nessun Dorma din opera „Turandot”
Arthur Pryor: „Blue Bells of Scotland”
Béla Bartók: Dansuri românești
Vladimir Slivinschi: „Oleandra”
George Gershwin: Portrait
Bart Howard: Fly me to the moon
Domenico Modugno/S. Adams: Volare
Louis Armstrong: What a wonderful world

Creative Writing - spectacol de teatru poetic multimedia
2026-06-10 20:00 - 21:30 | Biergarten, Str. Fraţii Buzeşti nr. 18, Craiova, Dolj, 200381, România
Ce se întâmplă când poezia se înâlnește cu tehnologia? Sistemul repornește! Pe 10 iunie, spectacolul de debut al Teatrului Echilibru – „Creative Writing” – revine în Sala B!erlin.Vino să asiști la o confruntare hipnotică între două lumi: ANALOGUL – EL: foi îngălbenite, text scris de mână și sunetul crud al chitarei live. DIGITALUL – EA: proiecții video, laptop, voce și mișcări robotice.O căutare intensă pe versurile Lorenei Stuparu, în care actorii Daniela Ionescu și Cătălin Păvălan caută echilibrul dintre ecran și atingerea umană. În final are loc Inversiunea.
DETALII EVENIMENT Durată: Aproximativ 40 de minute (o experiență intensă, fără pauză) Locație: Biergarten Craiova (Sala B!erlin) Data: 10 iunie 2026
*Acces public. Sosire recomandată: 19:30-19:45 (vă puteți relaxa sus, în Biergarten).*Accesul în sală: fix la ora 20:00. Ușile se închid imediat după, iar accesul întârziaților, din păcate, nu mai este posibil.
Text: Lorena Stuparu (din universul liric al volumelor „Citește-mi dacă se lasă întunericul”, „Dintr-un caiet de făcut avioane”, „Unde este trecut numele”)
Distribuția:Daniela IonescuCătălin Păvălan
Concept: Daniela Ionescu Poster Design: Ovidiu Ionescu Video Editing: Sebastian Ionescu Sound & Video Tech: Sorin Cernat Sprijin logistic/Gazdă: oamenii minunați de la Biergarten Craiova
ACCES ȘI REZERVĂRI:*Sistem de acces: Donație liberă. Contribuția ta susține artiștii independenți și tehnologia necesară acestui spectacol.*Rezervări: Deoarece capacitatea sălii este limitată, rezervarea locului este obligatorie.Cum rezervi? Trimite un mesaj privat către pagina Teatrul Echilibru sau pe whatsapp la numărul 0726205080.
NOTĂ IMPORTANTĂ: Spectacolul folosește efecte de lumină și proiecții video care pot fi sensibile pentru persoanele cu fotosensibilitate. Atmosfera din Sala B!erlin este una intimă, creată special pentru a amplifica experiența lirică.

Lecția
2026-06-10 21:00 - 22:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Lecția
DISTRIBUȚIA:
SORIN LEOVEANU
RALUCA PĂUN
IULIA LAZĂR
De: Eugène Ionesco
Traducere: Vlad Russo și Vlad Zografi
Regia: Bobi Pricop
Scenografia: Oana Micu
Muzica și mișcarea scenică: Eduard Gabia
Data premierei: 14 februarie 2024

Durată spectacol: 60 min

„Lecția este, bineînțeles, o piesă-școală despre totalitarism, îndoctrinare, abuz, despre un fel de putere dictatorială și hipnotizantă a limbajului golit de sens. Dar în acest spectacol ne-a interesat să descoperim în ce măsură este, mai mult decât orice, vorba despre amintiri din copilărie, traume transgeneraționale, familii disfuncționale și relațiile toxice din interiorul lor. De aceea am vrut să chestionăm în ce măsură „lecția“ este un tip de traumă învățată acasă, prin mecanisme moștenite, repetate din generație în generație. Ni s-a părut foarte valoroasă lectura textului din prisma unei familii care dorește să predea unui etern copil (deja adult) o lecție absurdă, crudă și inutilă, în fiecare zi, la nesfârșit, cu speranța că de data asta lecția îi va „prinde bine”. Descoperim în piesa ionesciană un fel de violență care este subtil amestecată cu afecțiunea și asta face să fie mult mult mai greu să te revolți, să te opui, să te aperi.
Bobi Pricop

Eugène Ionesco s-a născut pe 26 noiembrie 1909, în Slatina. Când avea doi ani, părinții lui au părăsit România și s-a stabilit la Paris, unde trăia familia maternă. Întors în România, după 1922, a învățat limba română și s-a înscris la Liceul Sf. Sava. Examenul de bacalaureat îl susține la Colegiul Național „Carol I” din Craiova. A debutat ca poet în anul 1928, în revista Bilete de papagal a lui Tudor Arghezi. Cartea de debut este un volum de versuri, Elegii pentru ființe mici (1931, Ed. Scrisul românesc). În 1934, a publicat primul său volum de eseuri critice, Nu!, care, prin stilul acid și ireverențios, a devenit una dintre cele mai controversate cărți ale vremii. În românește a mai publicat Englezeşte fără profesor (piesă de teatru, 1943), iar în 1992 a apărut volumul de publicistică Război cu toată lumea. În 1950, a debutat ca dramaturg, cu piesa Cântăreața cheală, montată la Théâtre des Noctambules, în regia lui Nicholas Bataille, căreia i-au urmat Lecția, Scaunele și alte piese care au făcut din el marele dramaturg francez, alături de Samuel Beckett. Membru al Academiei Franceze (fotoliul nr. 6).

Selecție cronici:

„O explozie de culoare, scena în roz, şi nu, nu este Barbie, este Lecţialui Eugčne Ionesco. Decorul proiectat de Oana Micu incită spectatorii, are un loc aparte în punerea în scenă gândită de Bobi Pricop. Este Pop-Art şi multă plasticitate, piese de mobilier bidimensional, decor de carton, o teatralitate expusă, o trecere de la anti-teatru la meta-teatru, uşa care deschide spectacolul poartă inscripţia „Homeschooling”, Ionesco. (…) Aici, cu acest exerciţiu pedagogic suntem chez Ionesco, în lumea lui, lumea într-o oglindă răsturnată, unde tensiunea dramatică se produce, este eliberată fără ajutorul intrigii. O elevă, un profesor, lecţia. Un spectacol fără intrigă, dar un spectacol în care tensiunea dramatică este integrată unui plan de acţiune care prinde publicul într-o creştere constantă, până la paroxism, dar mereu un paroxism amânat, mereu amânat ca în boleroul lui Ravel. (…)

O cutie magică este acest spectacol, ca un cufăr decorat nu cu ,,sileni” (companioni ai lui Dionysos meniţi să provoace râsul tămăduitor), ci cu roz şi monştri de carton, dar şi o lecţie de (non)sens sau, mai bine zis, exces de sens, ,,un cadou de sens”, de teatru şi teme mereu actuale, iar când râsul şi violenţa merg mână în mână, râsul încetează.”
Daniela Firescu, Pedagogie şi… teatralitate, revista Ramuri nr. 3 / 2024

„Lecția lui Eugen Ionescu, montarea lui Bobi Pricop de la Naționalul craiovean, înveți parcă mult mai repede că râsul devine grimasă în universul insolit și lugubru al absurdului ionescian. Pentru că asupra unui comic aparent planează, încă din debutul spectacolului, inconfortabilul.

Bobi Pricop structurează tensiunea într-un mod insolit, îi permite să invadeze spațiul prin culori tari – cu ajutorul scenografiei semnate de Oana Micu ‒ și prin privirile hipnotice ale personajelor, care sticlesc pe fundalul cromaticii țipătoare. (…)
Ce face Bobi Pricop cu Lecția este o așezare in decor a ideii de violență, cu o scenografie care urlă despre oroare în timp ce mimează, blufând, desenele animate, cu girul a trei actori excepționali, care au înțeles foarte bine că în lumea absurdă a lui Ionescu personajele vorbesc cu totul, cu ochi, cu mâini, cu tot corpul, chiar și atunci când tac, ba mai ales când tac.”
Anda Simion, Lecția lui Bobi Pricop sau cum așezi violența în decor, revista Scrisul Românesc, nr.3/2024, pag. 21

Expoziție Democrația senzorială - Wanda Mihuleac
2026-06-11 17:00 - 18:00 | Centrul Constantin Brâncuși, Calea Unirii, nr. 15, Craiova, Dolj, România
WANDA MIHULEACDemocrația senzorială
Curator: Ruxandra Demetrescu
Centrul „Constantin Brâncuși” CraiovaVernisaj joi 11 iunie 2026ora: 17:00
Muzeul de Artă Craiova prezintă publicului expoziția Democrația senzorială, dedicată artistei franco-române Wanda Mihuleac, o figură esențială a artei conceptuale contemporane. Demersul curatorial propune un parcurs transversal prin mai multe decenii de creație, reunind lucrări realizate în medii vizuale diverse: artă plastică, instalații, artă video, performance-uri filmate, cărți de artist.În centrul acestei expoziții, Wanda Mihuleac dezvoltă o reflecție profundă asupra rolului simțurilor în experiența artistică. Contrar dominației văzului în practicile vizuale occidentale, artista propune o abordare neierarhizată a percepției, în care toate simțurile – văzul, atingerea, auzul, mirosul, – sunt mobilizate ca mijloace de acces la operă. Această deplasare deschide un câmp de interogații estetice, filosofice și politice.Prin angajamentul său artistic unic, Wanda Mihuleac chestionează limitele limbajului, relația dintre corp și memorie, precum și formele de alteritate senzorială. Opera sa, aflată la intersecția dintre discipline și culturi, oferă o reinterpretare contemporană a unor teme fundamentale ale creației: percepția, transmiterea și reinventarea sensibilului.Această expoziție se înscrie în demersul Muzeului de Artă Craiova de a valoriza personalitățile artistice care au marcat scena internațională, păstrând totodată o legătură profundă cu cultura română. Actualul eveniment face parte dintr-un proiect curatorial mai amplu, conceput în tandem cu expoziția Anomalie, prezentată de Gloriae Art Gallery din Craiova (12 iunie – 12 iulie 2026), în care operele expuse aparțin în primul rând artelor grafice (desen, gravură) într-un dialog incitant cu fotografia și lucrări tridimensionale. Împreună, cele două expoziții aduc un omagiu unei opere plurivalente, exigente prin practicile artistice dezvoltate de-a lungul deceniilor și profund ancorate în contemporaneitate prin reflecția teoretică asumată.Expoziția va putea fi vizitată în perioada 11 iunie – 9 septembrie 2026 la Centrul „Constantin Brâncuși” din Craiova, program: marți-duminică, orele 10:00 – 17:00, intrarea fiind gratuită.
Wanda Mihuleac (n. 1946, București) este artistă vizuală, autoare de instalații, performance-uri și cărți de artist, stabilită la Paris din 1988. Absolventă a Institutului de Arte Plastice „Nicolae Grigorescu” din București și a Universității Paris 1 Panthéon-Sorbonne, se numără printre personalitățile marcante ale artei conceptuale și experimentale românești și europene. A obținut numeroase premii la bienale internaționale în Italia, Polonia, Croația, Franța, precum și distincții în România și în Franța. Începând din 1973, a realizat 28 de expoziții personale în galerii din: Paris, Marsilia, Taverny, Clichy, Levallois-Perret, Strasbourg, București, Timișoara, Atena, Tokyo, New York, Geneva, Roma, Veneția, Milano, Aachen, Saint-Étienne, La Marsa – Tunis, Liège.De-a lungul unei cariere internaționale de peste cinci decenii, a expus în instituții prestigioase precum Centre Pompidou, Grand Palais și Bienala de la Veneția. Lucrările sale se regăsesc în colecții publice și muzeale la nivel internațional. Fondatoare a editurii pariziene Transignum, Wanda Mihuleac este recunoscută pentru proiectele sale interdisciplinare care pun în dialog arta vizuală, literatura, filosofia și noile forme de expresie contemporană.

Expoziție Anomalie de Wanda Mihuleac
2026-06-12 18:00 - 19:30 | Gloriæ Art Gallery, Str. Alexandru Macedonski, Nr. 49, Craiova, Dolj, România
WANDA MIHULEAC – Anomalie @ GLORIÆ Art Gallery, Craiova
Curator: Ruxandra Demetrescu
12 iunie – 12 iulie

GLORIÆ Art Gallery, prima galerie independentă de artă din Craiova, anunță expoziția Anomalie, dedicată artistei franco-române Wanda Mihuleac, o figură esențială a artei conceptuale contemporane. Vernisajul va avea loc pe 12 iunie 2026, la ora 18:00, iar prezentarea va putea fi văzută la galerie până pe 12 iulie.
Demersul curatorial propune un parcurs transversal prin mai multe decenii de creație, reunind opere de artă grafică (desen, gravură) – care amintesc formația de graficiană a artistei – într-un dialog incitant cu fotografia, colajul și, nu în ultimul rând, obiectele tridimensionale și instalațiile. Experimentele tehnice, variate, multiple și ingenioase, exprimă un angajament artistic unic, prin care Wanda Mihuleac chestionează limitele limbajului, relația dintre corp și memorie, precum și forme de alteritate senzorială. Opera sa, aflată la intersecția dintre discipline și culturi, oferă o reinterpretare contemporană a unor teme fundamentale ale creației: percepția, transmiterea și reinventarea sensibilului.
Titlul expoziției, Anomalie (care este identic în română și franceză), reprezintă mai mult decât o temă recurentă în activitatea artistică a Wandei Mihuleac. Artista afirmă că, „într-o lume saturată de norme, de modele reproductibile și de imagini calibrate, anomalia apare ca o crăpătură – nu pentru a distruge, ci pentru a revela. Într-o perspectivă deleuziană, anomalia poate fi gândită ca o linie de fugă, un vector de deteritorializare care traversează formele stabilite și deschide către deveniri imprevizibile. Anomalia devine astfel un operator al diferențierii: ea nu se opune normei, ci o depășește, o pune în criză, o face inoperantă. Anomalia, departe de a fi o simplă abatere, constituie o breșă ontologică în ordinea realului. Ea este acel moment în care coerența presupusă a lumii se fisurează, lăsând să apară posibilitatea unui dublu, a unei repetiții, a unei deviații ireductibile.”
Privită în această perspectivă, opera Wandei Mihuleac poate fi citită ca o punere în criză a regimului vizibilității. Astfel, lucrările artistei asumă dimensiunea imaginii critice, așa cum a fost formulată de teoreticianul francez Georges Didi-Huberman: „o imagine în criză, criticând imaginea însăși, capabilă să declanșeze o reacție, o eficacitate teoretică; așadar o imagine ce critică felul nostru de a vedea, pentru ca atunci când ne privește, să ne determine să o vedem cu adevărat”.
Expoziția Anomalie nu propune un ansamblu de opere deviante în raport cu o normă preexistentă. Ea pune în scenă deviația ca principiu constitutiv. Lucrările nu ilustrează deconstrucția: ele o practică. Ele deplasează frontierele dintre text și imagine, dintre lizibil și vizibil, dintre prezență și ștergere.
Actualul eveniment face parte dintr-un proiect curatorial mai amplu, conceput în tandem cu expoziția Democrația senzorială, organizată de Muzeul de Artă din Craiova, care prezintă lucrări realizate în medii vizuale diverse (artă plastică, instalații, artă video, performance-uri filmate, cărți de artist), într-un demers impresionant care dezvăluie o reflecție profundă asupra rolului simțurilor în experiența artistică.
GLORIÆ Art Gallery este situată în centrul istoric al Craiovei, pe str. Alexandru Macedonski nr. 49 și poate fi vizitată de joi până sâmbătă între orele 12:00 și 16:00.

Wanda Mihuleac (n. 1946, București) este artistă vizuală, autoare de instalații, performance-uri și cărți de artist, stabilită la Paris din 1988. Absolventă a Institutului de Arte Plastice „Nicolae Grigorescu” din București și a Universității Paris 1 Panthéon-Sorbonne, se numără printre personalitățile marcante ale artei conceptuale și experimentale românești și europene. A obținut numeroase premii la bienale internaționale în Italia, Polonia, Croația, Franța, precum și distincții în România și în Franța. Începând din 1973, a realizat 28 de expoziții personale în galerii din: Paris, Marsilia, Taverny, Clichy, Levallois-Perret, Strasbourg, București, Timișoara, Atena, Tokyo, New York, Geneva, Roma, Veneția, Milano, Aachen, Saint-Étienne, La Marsa – Tunis, Liège.
De-a lungul unei cariere internaționale de peste cinci decenii, a expus în instituții prestigioase precum Centre Pompidou, Grand Palais și Bienala de la Veneția. Lucrările sale se regăsesc în colecții publice și muzeale la nivel internațional. Fondatoare a editurii pariziene Transignum, Wanda Mihuleac este recunoscută pentru proiectele sale interdisciplinare care pun în dialog arta vizuală, literatura, filosofia și noile forme de expresie contemporană.

O seară de stand up comedy cu Costel
2026-06-12 19:00 - 20:30 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
Craiova: O seara de stand up comedy cu Costel
Casa de Cultura a Studentilor Craiova, Craiova
12 iunie, ora 19:00
Te așteptăm la o seară plină de râs alături de Costel! Garantăm râs pe săturate și voie bună din plin! Pregătește-te pentru glume care te fac să râzi cu lacrimi, momente spontane și o atmosferă relaxată, exact ce-ți trebuie pentru o ieșire memorabilă. Adu-ți prietenii și vino să te bucuri de o experiență plină de umor autentic, surprize și energie pozitivă care te va face să revii cu drag. Seara asta, distracția e pe primul loc – iar tu nu vrei să o ratezi!
Dacă nu ai făcut 18 ani, nu ai voie la noi din păcate… Dar hei, măcar bucură-te de tinerețe!

Concert simfonic Carmen de Bizet, dirijor Constantin Grigore
2026-06-12 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 12 IUNIE 2026, ORA 19:00CARMEN de BIZETORCHESTRA SIMFONICĂ A FILARMONICII „OLTENIA” DIRIJOR: CONSTANTIN GRIGORE SOLIST: BOGDAN ZVORIȘTEANU (vioară)———-În program:– Ludwig van Beethoven: Concertul în Re major pentru vioară și orchestră, op. 61– Georges Bizet: Suitele „Carmen” și „Arleziana” (selecțiuni)

Cinemateca: The Fifth Element
2026-06-12 19:30 - 22:00 | Dolj
𝗟𝗮 𝗖𝗜𝗡𝗘𝗠𝗔𝗧𝗘𝗖𝗔, incheie sezonul cu una dintre cele mai spectaculoase aventuri SF din toate timpurile!

Te invitam la proiectia speciala a filmului „The Fifth Element” – capodopera vizionara semnata Luc Besson, cu o estetica inconfundabila, costume create de Jean-Paul Gaultier si o coloana sonora legendara.

Un mix perfect de actiune, umor, personaje memorabile si un omagiu adus lui Bruce Willis, actorul care a marcat generatii intregi de cinefili.

Vino imbracat cat mai colorat si creativ si hai sa celebram impreuna finalul unui nou sezon CINEMATECA, intr-o atmosfera exact ca filmul: extravaganta, energica si de neuitat!

vineri, 12 iunie, 19:30, la Cinema Inspire Mercur – bilete aici
sâmbătă, 13 iunie, 20:00, la Cinema Inspire Electroputere – bilete aici

Vrăjitorul din Oz
2026-06-13 18:00 - 19:30 | Teatrul pentru copii și tineret Colibri, Calea București, nr. 56, Craiova, Dolj, România
Vrăjitorul din Oz (5+)
Regia: Cristian Mitescu
Biletele se pot procura de la Agenţia Teatrului Colibri. Preţ bilet: 13 lei / pers. Mai multe informații se pot obține la tel.: 0251.412.473.
După începerea spectacolului, accesul în sală nu mai este permis! Persoanele care au bilete și întârzie le pot reprograma.

Pupăza din tei
2026-06-14 11:00 - 12:00 | Teatrul pentru copii și tineret Colibri, Calea București, nr. 56, Craiova, Dolj, România
Pupăza din Tei (4+)
Scenariul și regia Cristian Mitescu
Scenografia Eugenia Tărășescu-Jianu
Orchestrația muzicală Viorel Andrinoiu
Asistent de regie și coregrafia Ionuț Sergiu Anghel
Distribuția: Marin Fagu, Andreea Ionescu, Adriana Ioncu, Oana Stancu
Preț bilet: 13 lei / pers.
Biletele se pot procura de la Agenţia Teatrului Colibri, astfel: luni în intervalul orar 09:00 – 17:00, joi și vineri între 08:00 – 12:00 / 16:00 – 20:00, sâmbătă între 09:00 – 13:00 / 15:00 – 19:00, iar duminică între 10:00 – 13:00. Marți și miercuri agenția este închisă! Mai multe informații se pot obține la tel: 0251.412.473.
După începerea spectacolului, accesul în sală nu mai este permis! Persoanele care au bilete și întârzie le pot reprograma la următoarele spectacole.

Ultimul bărbat de pe pământ
2026-06-15 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
După mii de râsete provocate în toată țara cu deja celebrele comedii „Bărbații la 40, Femeile la 43”, „Coaste din viața lui Adam”, ”Dragostea durează 8 ani” și „Cum se face”, regizorul Octavian Strunilă vine cu o nouă comedie: „Ultimul bărbat de pe Pământ”.
O mână de supraviețuitori ai unei pandemii din anii 2030, ultimii oameni rămași pe Pământ, caută să reconstruiască o nouă lume. Și cum să o înceapă mai bine dacă nu cu organizarea unor alegeri?

Doar că…
unul dintre candidați nu vrea să fie președinte, o soție cicălitoare vrea, prin orice mijloace, să devină prima doamnă, un geniu bețiv încurcă întreaga campanie electorală, iar doi tineri îndrăgostiți au descoperit combustibilul necesar pentru a porni mașina timpului și acțiunea se petrece in anul 2050.
„Ultimul bărbat de pe Pământ” este un spectacol în care umorul și sensibilul naturii umane, sub bagheta lui Octavian Strunilă, promit încă o comedie spumoasă.
Regie și scenariu: Octavian Strunilă
Scenografie: Clara Pop
Coregrafie: Oana Strunilă
Distribuție: Octavian Strunilă, Paul Ipate, Monica Odagiu, Dana Dembinski, Emil Măndănac, Andrei Dodo Cojanu/Ștefan Radu, Anastasia Preotu/Denisa Oprea
Vârsta minimă de acces la spectacol este 12 ani!

Lansare trilogia Haiganu
2026-06-16 17:00 - 18:30 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Universul întunecat al trilogiei Haiganu, semnată de Marian Coman, se întregește odată cu apariția romanului „Tristețea Zeilor”, cel de-al treilea și ultimul volum al seriei, ilustrat de Andrei Moldovan. Odată cu publicarea acestei cărți, imprintul n’autor anunță și reeditarea primelor două volume, „Fluviul Șoaptelor” și „Furia Oarbă”, în ediții revizuite și adăugite.
Cu această ocazie vă așteptăm marți, 16 iunie 2026, de la ora 17:00, la Biblioteca Județeană „Alexandru și Aristia Aman” Dolj, unde Marian Coman va dialoga cu Petrișor Militaru.
Despre serie:
Seria Haiganu, începută în benzile desenate HAC! și „înconjurată de propria mitologie”, este, așa cum remarcă Eli Bădică, coordonatoarea imprintului n’autor, „o dovadă a apetenței ieșite din comun a autorului de a construi universuri întregi care nu seamănă cu nimic altceva, care rup bariere, care reimaginează lumile cu care am putea fi familiarizați. (…) Pentru că, pe o fundație solidă, desprinsă din scrierile lui Creangă, Marian Coman topește mituri și folclor, rugăciuni, bocete și letopisețe, toarnă erudiție și livresc, țese multiple planuri, se joacă cu limitele (sub)genurilor, mută basmul în secolul XXI, aduce în prim-plan personaje în straie noi, vine cu ritmuri alerte și dileme mai vechi decât timpul, adaugă nuanțe peste nuanțe. Și-și creează astfel un univers cu totul și cu totul al său. Și, deși atipice în parcursul scriitorului, cele trei romane care pot fi încadrate, la rigoare, în subgenul grimdark fantasy, se supun aceluiași crez nestrămutat în puterea poveștilor de a ne salva. Și sunt literatură în adevăratul sens al cuvântului.”

Iubitul meu dușman
2026-06-17 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Iubitul meu dușman
Distribuția:
Iulia Colan
George Albert Costea
Romaniţa Ionescu
Iulia Lazăr
Cătălin-Mihai Miculeasa
Mircea Mogoșeanu
Roxana Mutu
Raluca Păun
Cosmin Rădescu
Vlad Udrescu
de: Gianina CĂRBUNARIU
Regia artistică: Gianina CĂRBUNARIU
Scenografia: Adrian GANEA
Muzica: Oscar UNGVARI
Grafică afiș: Levente BENEDEK
Distribuția: Iulia Colan (Sabina), George Albert Costea (Radu), Romanița Ionescu (fantoma Elenei Ceaușescu, fantoma Annei Bathory, fantoma tabloului împușcat), Iulia Lazăr (Iulia), Cătălin-Mihai Miculeasa (Doru), Mircea Mogoșeanu (Vlad), Roxana Mutu (Ioana), Raluca Păun (Marcela), Cosmin Rădescu (Ștefan), Vlad Udrescu Victor, Fantoma lui Pârvulescu)
Secretar literar: Haricleea Nicolau
Regie scenă: Mihai MANEA
Sunet: Dan FENEȘAN
Lumini: Ștefăniță REZEANU, Marian TUDORACHE
Video: Florin Chirea, Eduard Sărăcin
Sufleur: Ramona POPA
Producător: Marius PÎRLEA
Durata: 120 de min fără pauză
Genul spectacolului: comedie neagră
„Temele pe care le-am explorat în Iubitul meu dușman sunt recurente în spectacolele la care am lucrat în ultimii zece ani: invadarea spațiului public de către discursuri care dezbină, neîncrederea tot mai mare, chiar ruptura dintre diferite clase sociale, nevoia de a cerceta și de a înțelege în prezent consecințele unor evenimente din trecutul recent românesc și european, rolul artei în acest context tot mai complicat politic, dificultatea de a imagina împreună, ca societate, un viitor. Ce este nou este plasarea disputelor într-un „tablou de familie”, care adună perspective diverse, fiecare dintre ele reclamând propriul adevăr, cu diferite argumente ce țin de experiența personală, de rolul „primit” în societate după 1989, dar și de capacitatea de a căuta și de a filtra informațiile contradictorii generate în online în ultimii ani.
De multe ori, pentru spectacolele la care lucrez fac documentare prin interviuri sau cercetare în arhive, colaborez cu sociologi, istorici și antropologi, mă inspir din investigații jurnalistice. Într-un moment în care mulți dintre noi vor să audă povești simple, în care să creadă fără a dedica prea mult timp cercetării, a chestiona realitatea și felul în care ea este falsificată a devenit un act de eroism. Iar în contextul în care opiniile cele mai vocale se doresc a fi și cele mai corecte, deținătoare ale adevărurilor absolute, devine din ce în ce mai dificil să percepem cine sunt impostorii și care sunt agendele lor. Peste tot în lume, jurnaliștii care încearcă să își facă meseria și să informeze corect sunt, tot mai des, ținta atacurilor, a intimidărilor, a cenzurii. Situația lor reflectă, de fapt, situația de asediu în care se află democrația. Mi-am dorit să cercetez o parte din mecanismele prin care s-a creat și se creează această nouă lume.
Scenariul exista în bună parte înainte de începerea repetițiilor, l-am montat într-o primă versiune la Teatrul Național din Slovacia, în 2025, după o documentare de aproape un an în cele două țări. Ajunsă la Craiova, împreună cu echipa artistică a Teatrului Național „Marin Sorescu”, am continuat reflecția asupra realităților care se desfășoară sub ochii noștri, nu doar în România, ci peste tot în lume. Am încercat să prelucrăm experiența noastră comună într-un spectacol care să lanseze întrebări publicului contemporan, în speranța că un dialog între noi, toți cei care împărțim scena socială, este încă posibil. De altfel, spațiul scenic imaginat de scenograful Adrian Ganea este, în același timp, o piață publică, o sufragerie a unei familii și, uneori, chiar o sală de teatru.
Sunt foarte recunoscătoare Teatrului Național din Craiova că mi-a oferit oportunitatea de a crea acest spectacol în România, pentru spectatorii săi, într-un moment în care, pentru mine ca artistă, a gândi, a râde, a ne emoționa, a pune întrebări împreună sunt gesturi simple, însă cu o imensă valoare regeneratoare.”
Gianina Cărbunariu
Sinopsis
În Iubitul meu dușman, Gianina Cărbunariu plasează acțiunea într-o reuniune de familie din ajunul Crăciunului, într-o casă de vacanță din România. Membrii unei familii și câțiva prieteni apropiați se întâlnesc pentru a petrece sărbătorile și a pregăti botezul unui copil. Discuțiile aparent obișnuite despre viața de zi cu zi alunecă treptat în dispute despre Revoluția din 1989, comunism, conspirații politice și identitate națională. Pe măsură ce tensiunile cresc, realitatea cotidiană este invadată de fantomele trecutului, apar în scenă Elena Ceaușescu, Anna Bathory, Jean Pârvulesco. Personajele se confruntă cu propriile prejudecăți, nostalgii și teorii contradictorii despre istorie și prezent. Piesa explorează modul în care trecutul continuă să bântuie prezentul și felul în care conflictele ideologice se mută, subtil, în intimitatea sufrageriilor, în conversațiile dintre cei apropiați.
Pornind de la cercetări realizate în România și Slovacia, spectacolul Iubitul meu dușman își propune să investigheze mecanismele dezinformării și ale polarizării sociale, lansând întrebarea dacă, într-o lume marcată de conflicte și propagandă, mai este posibil să găsim o poveste comună care să ne apropie, nu să ne dezbine.

Crossover coral clasic / jazz
2026-06-18 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
JOI – 18 IUNIE 2026 – 19:00CROSSOVER CORAL/ CLASSIC JAZZCu participarea studenților Universității Naționale de Muzică București
Dirijori• ALEXANDRA SOLONCA (anul II Master – stilistică dirijorală)• GEORGE POPESCU (anul IV – dirijat cor academic)• FLORIAN COSTEA
CORALA ACADEMICĂ A FILARMONICII OLTENIA• SAMUEL GUIU, CORINA STĂNESCU (pian)• FLORIN DAVIȚOIU (percuție)• RADU RUSOIU (contrabas)—————Program:• Felicia Donceanu: Făcătură• Sabin Pautza: Lacul• Dan Buciu: Visare• Henk Badings: Trois chansons bretonnes• Radu Paladi: Flăcăruia• Bob Chilcott: Nidaros Jazz Mass• Duke Ellington arr. Marius Sireteanu: Sacred concert

Concert simfonic Timeless Ararat, dirijor Gheorghe Costin
2026-06-19 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 19 IUNIE 2026, ORA 19:00TIMELESS ARARATORCHESTRA SIMFONICĂ A FILARMONICII „OLTENIA” DIRIJOR: GHEORGHE COSTIN SOLIST: ARSEN PETROSYAN (duduk, ARMENIA)————În program:– Mihaela Vosganian: „Timeless Ararat” pentru duduk și orchestră – primă audiție– Piotr Ilici Ceaikovski: Simfonia nr. 4 în Fa minor, op. 36

Stand-Up Comedy politic cu Serghei - „Apucăm lipsa?"
2026-06-21 21:00 - 22:30 | Enoteca Social Bar, Calea Bucuresti 78a, Cladire de birouri Electroputere Parc, Craiova, Dolj, România
Craiova: Stand-Up Comedy politic cu Serghei – „Apucăm lipsa?”
Enoteca Social Bar, Craiova
Calea București
duminică, 21 iunie, ora 21:00 acces de la 20:00
Simțiți că lumea se sfârșește? Că ne ducem dracu’ toți? Nu-i așa că dacă te uiți la știri ai impresia că vine sfârșitul lumii? Ei bine… Serghei e aici să vă liniștească: nu e chiar atât de rău.…E mai rău.
Dar dacă tot se prăbușește planeta, măcar să râdem puțin înainte. Un show de stand-up comedy despre anxietatea colectivă, haosul din jurul nostru, politica românească, social media și sentimentul ăla că trăim permanent într-un breaking news. Pentru că poate nu putem salva lumea. Dar măcar putem face mișto de ea.
Biletele pot fi prezentate atât în format fizic (print) cât și în format digital (pe telefon).
Te informăm că la evenimentele noastre accesul persoanelor sub 16 ani nu este permis.

Grădina cu Sânziene · Festival urban · Ediția I
2026-06-24 - 2026-06-28 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Grădina cu Sânziene · Festival urban · Ediția I24 – 28 iunie 2026 Muzeul Cărții și Exilului Românesc – Curtea Casei Dianu
În inima orașului, ascultă florile!
În 2024 am pornit timid, pe drumul zânelor, cu o ediție pilot conturată în jurul temei A Midsummer Night’s Dream. Am plecat de la ideea că Festivalul Urban Grădina cu Sânziene își propune să fie o celebrare a naturii și a mitologiei, atât românești, cât și universale, printr-o întâlnire a artelor vizuale.
În toată agitația urbană am realizat că avem nevoie de momente de respiro, astfel Grădina cu Sânziene devine un refugiu al liniștii, chiar în mijlocul orașului, unde natura poate fi văzută, ascultată și simțită.
Plantele au o viață tăcută. Cresc, înfloresc, și la un moment dat se ofilesc, fără să își piardă frumusețea și sensul, fără să facă zgomot, având propriul lor ritm. Ce ne învață ele? Frumusețea existenței în sine. Ne învață despre răbdare, despre ritmul firesc al vieții, despre faptul că nu tot ce este valoros trebuie să fie strident.
Această ediție își propune să aducă oamenii mai aproape de această lecție tăcută pe care ne-o predă natura. Să încetinim, să observăm și să redescoperim sensul lucrurilor simple, între rădăcinile lumii rurale, pulsul urban și ecoul discret al misticului.

Expoziție de pictură „Chipuri sub semn” - Delia Zorzoliu
2026-06-24 12:00 - 17:00 | Galeriile Cromatic, str. Al. Macedonski, nr. 28, Craiova, Dolj, România
Vă invităm să fiți alături de noi și de artista Delia Zorzoliu în povestea „Chipuri sub semn” !
Ziua de Sânziene a anului 2026 aduce în fața publicului craiovean expoziția de pictură intitulată „Chipuri sub semn”, a artistei Delia Zorzoliu, membră a Uniunii Artiștilor Plastici din Marea Britanie.
Vernisajul va avea loc miercuri 24 iunie 2026 la ora 12,00 la Galeriile „Cromatic” ale Centrului Județean de Cultură și Artă Dolj – Secția pentru Conservarea și Promovarea Culturii Tradiționale.
Despre expoziția sa, al cărei subtitlu este „Simboluri cusute din portul tradițional românesc” artista spune: „Expoziția este inspirată de cusăturile românești întâlnite pe portul nostru tradițional.
În lucrările mele le-am mutat pe chip, ca simbol al legăturii profunde dintre om și tradiție.
Fiecare figură din această colecție nu este un portret. Este un purtător de memorie. În lucrările mele semnele nu apar ca ornament, ci ca urme ale unui loc, ale unei apartenențe. Ele spun de unde venim, chiar și atunci când nu mai știm exact.
Prin culoare și gest am încercat să le aduc mai aproape de prezent, fără să le pierd sensul. Fiecare lucrare rămâne o legătură între trecut și ceea ce suntem acum.”

Concert simfonic Dialogul Titanilor Verdi-Beethoven-Brahms - Închiderea stagiunii 2025-2026
2026-06-26 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 26 IUNIE 2026, ORA 19:00 – Închiderea stagiuniiDIALOGUL TITANILOR: VERDI*BEETHOVEN*BRAHMSORCHESTRA SIMFONICĂ A FILARMONICII „OLTENIA”
DIRIJOR: MIHNEA IGNAT SOLIST: MIHAI DIACONESCU (pian)————-În program:– Giuseppe Verdi: Uvertura operei „Nabucco”– Ludwig van Beethoven: Concertul nr. 4 în Sol major pentru pian și orchestră, op. 58– Johannes Brahms: Simfonia nr. 2 în Re major, op. 73

Tango Meets Opera
2026-06-28 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
TANGO MEETS OPERA ( Gala de Tango Argentinian) – este spectacolul de tango pe care vi-l propunem pentru seara de 28 iunie, in minunata sală a Filarmonicii Oltenia din Craiova.
Avem bucuria să aducem in fața dumneavoastră un concept de spectacol inedit și savuros în acelasi timp, care îl are in centru pe tenorul de talie internațională, HECTOR LOPEZ MENDOZA.

O voce puternică și rafinată , vă invită să ascultați cele mai frumoase lucrări ale genului, un omagiu adus muzicii de tango argentinian în toată splendoarea lui. Vă dezvăluim că indrăgitul tenor a făcut cunoștință cu muzica de tango argentinian din tinerețe, așadar suntem onorați de a-l avea alături si de a ne bucura împreună de fascinantul tango argentinian.
Veți regăsi în repertoriul orchestrei celebrele tango-uri care au sedus generații întregi, un tur de forță prin cele mai frumoase lucrări ale epocii de aur și până la misteriosul tango nuevo al lui Astor Piazzolla, dar si din perioada de aur a tango-ului argentinian.
„Cluj Tango Orchestra” este formată din muzicieni români profesioniști, membrii ai Operei Naționale din Cluj-Napoca, Opera Maghiară, Colegiul de Muzică „Sigismund Todută” si ai Academiei Naționale de Muzică „Ghe. Dima”.
Aceasta concertează in parteneriat cu Opera Națională Română din Cluj-Napoca și cu Ambasada Republicii Argentina în România.
Cu o vastă experiență scenică, atât pe scenele Filarmonicilor din țară, cât și a festivalurilor de tango argentinian din România și din străinătate, aceștia aduc, în fața publicului larg, magia muzicii de tango argentinian, devenind un etalon al acestui gen muzical in România.
Invitat special:
HECTOR LOPEZ MENDOZA – tenor
Tenorul Hector Lopez Mendoza și-a început studiile la Conservatorul Național de Muzică din Ciudad de Mexico, unde a studiat violoncelul, saxofonul, dirijatul și vocal (sub îndrumarea profesorilor de canto Francisco Araiza și Irma Gonzalez). A obținut o bursă de la SIVAM (Societatea Internațională pentru Valori Artistice Mexicane), care i-a oferit oportunitatea de a studia cu maeștri precum Renata Scotto, Enrique Patrón, Teresa Rodriguez, Nico Castel, Denise Massé și Joan Dornemann. A cântat în Mexic, Statele Unite, Spania, Italia și în alte țări cu dirijori precum Plácido Domingo, Enrique Patrón, Alfredo Silipigni, Enrique Ricci, Cristian Mandeal și Christian Badea.
În 2003, a câștigat Concursul Internațional de Canto Carlo Morelli, obținând o bursă pentru Portland Opera Performance Institute, unde a lucrat cu Tito Capobianco, Justino Díaz, Shirley Verret, Daniel Orlando și David Lofton, printre alții.
Profesorii săi de la Academia alla Scala din Milano au inclus pe Dante Mazzola, Enza Ferrari, Umberto Finazzi și Marco Gandini.
În 2004, la invitația renumitului tenor român Ludovic Spiess, a început să lucreze la Opera Națională din București, unde a fost invitat de atunci și a debutat în Europa în „La traviata”.
A fost, de asemenea, un oaspete regulat la Opera Națională din Moldova, Chișinău, la Opera na Zamku (în Szczecin, Polonia), la Orchestra Radio București, la Filarmonica George Enescu și în alte locuri. În plus față de studiile cu Spiess la București, a studiat și cu Cornel Stavru, alt mare tenor român, și a participat la cursuri de măiestrie cu Viorica Cortez, Ion Piso, Ionel Pantea, Eduard Tumagian, Nelly Miricioiu, Kaludi Kaludov și Sorina Munteanu.

CLUJ TANGO ORCHESTRA
IRINA INDREI – pian (Colegiul de Muzică” Sigismund Toduţă” și Opera Maghiară Cluj-Napoca)
Absolventă a Academiei Naționalede Muzică din Cluj-Napoca, cu o activitate scenică diversă, iubitoare a muzicii de tango și pasionată a lucrărilor de Astor Piazzolla, Irina este „motorul” armonic si ritmic al orchestrei. Este un instrumentist complet, cu o bogată experiență scenică, actualmente fiind profesor titular la Colegiul de Muzică „S. Toduță”, catedra pian și pianist corepetitor la Opera Maghiară Cluj-Napoca, deasemenea doctorandă a Academiei de Muzică „ Gheorghe Dima „ in specializarea Muzică de Tango Argentinian .
Aranjamente pian – Julian Agustin Caeiro (aranjor al Filarmonicii del Tango BsAs) , Iulia Merca ( Opera Națională Romănă Cluj-Napoca si Wim Wurman(Catedra de Tango din Rotterdam-Olanda).
SORIN ROBERT INDREI – bandoneon
Absolvent al Facultății de Muzică din București, membru fondator al Asociației „Cluj Tango Orchestra”, Robert este primul român care cântă la bandoneon în cadrul unei orchestre. Se specializează în mod constant în arta bandoneonului, fiind cursant al profesoarei Yvonne Hahn – Franța și al maestrei Adelin Pais – Argentina, având o evoluție frumoasă în ultimii ani pe scenele festivalurilor de tango argentinian din România. De peste 6 ani este muzicianul care se ocupă de management-ul orchestrei, cu un număr impresionant de peste 170 de concerte puse in scenă în toată țara.
EMANUEL ELCEAN – contrabas ( Academia de Muzică Cluj-Napoca)
Licențiat în contrabas la Academia Națională de Muzică ”Ghe. Dima” din Cluj-Napoca, este un obișnuit al scenelor și al sălilor de concerte încă din perioada liceului. Cu o tehnică frumoasă și precisă, acesta împlinește suportul armonic al orchestrei. Spune despre el ca nu și-ar mai vedea viața altfel decât alături de contrabasul lui.
Colaborator al unor Filarmonici de renume internațional precum „Filarmonica de stat Transilvania „ , „,Filarmonica de Stat Sibiu „ , „,Filarmonica Brasov” sau „ Filarmonica de stat Târgu Mureș „, Emanuel este un pilon de bază al orchestrei noastre de tango. Deasemenea face parte și din Orchestra Regală de Tineret.
ADRIAN LUP – violoncel ( Colegiul de Muzică „ Sigismund Toduță- Cluj Napoca)
Începe studiile instrumentului la vârsta de 9 ani. A absolvit Liceul de Muzică „Sigismund Toduță” din Cluj-Napoca, precum și studiile universitare și de master în cadrul Academiei Naționale de Muzică „Gheorghe Dima” din Cluj-Napoca. Pe parcursul formării sale artistice a studiat cu profesori precum Gabriel Rîpă și Maria Mărginean, beneficiind totodată de îndrumarea artistică a violoncelistului Octavian Lup. A participat la numeroase masterclass-uri susținute de violonceliști de renume, printre care Marin Cazacu.
Activitatea sa artistică include colaborări cu orchestre precum New Hope Orchestra și Young Famous Orchestra, precum și o colaborare de doi ani cu Filarmonica de Stat Satu Mare. Este laureat al mai multor concursuri naționale și internaționale și participant la olimpiade de specialitate. În prezent activează ca profesor de violoncel la Liceul de Muzică „Sigismund Toduță” din Cluj-Napoca.
SARA VĂDAN – Vioară ( Colegiul de Muzică „Sigismund Toduță)

In ciuda vârstei fragede, tânăra violinistă este recunoscută la nivel național ca un artist cu o interpretare matură si cu o trăsătură violonistică cu totul specială, aspecte care o fac să fie prezentă pe scenele importante alături de artisti de talie națională si internațională.
Este concertmaestru al Orchestrei Simfonice a Colegiului de Muzică „Sigismund Toduță” și membră a Orchestrei Regale de Tineret a Filarmonicii de Stat Transilvania, precum și a Orchestrei Junior din cadrul proiectului Tinerimea Română.
A susținut concerte și recitaluri în numeroase proiecte artistice și festivaluri, printre care concerte la Konzerthaus Berlin alături de YMTE Symphony Orchestra sub bagheta dirijorului Sebastian Weigle, apariții cu SoNoRo Musikland String Orchestra dirijată de Diana Ketler, recitaluri în cadrul programului SoNoRo Interferențe, precum și concerte ca solistă alături de Orchestra de Cameră Cluj și Orchestra Simfonică a Colegiului de Muzică „Sigismund Toduță”. A participat, de asemenea, la Festivalul Mozart, la proiectul Young Famous Orchestra și la recitaluri în cadrul masterclassului IconArts de la Brașov.
Este laureată a numeroase concursuri naționale și internaționale, printre care Concursul Internațional „Città di Massa”, Concursul Național „Lira de Aur”, concursurile „Timotei Popovici”, „Do-Mi-Sol”, „Viva la Musica”, „Șansă Egală”, „Tinere Talente”, „Ada Ulubeanu” și concursul internațional „Master of Strings”. A fost distinsă cu Bursa SoNoRo Interferențe (2025) și este câștigătoare a Galei de excelență „10 pentru Cluj” la categoria Arte individuale.
TANGO MEETS OPERA este marcă înregistrată a Asociației Cluj Tango Orchestra.
Gazda acestui spectacol este FILARMONICA OLTENIA CRAIOVA, un pol de cultură al orașului care nu mai are nevoie de prezentare.
Vor dansa pentru dumneavoastră Ramona Cristina-Ghiță si Baluse Zardi de la Asociația Tango Craiova. Un cuplu de dansatori absolut spectaculosi, efervescenti si cu o tehnică impecabilă. Asociația Tango Craiova ia naștere la inițiativa instructoarei de tango Ramona Cristina-Ghiță, astfel Craiova intră in clubul de elită al școlilor de tango argentinian din România, punând pe harta tarii excelența in interpretarea scenică a tango-ului argentinian.
Bilete online pe platforma iabilet.ro si la Casieria Filarmonicii Oltenia!
Minorii au acces gratuit la acest spectacol dacă sunt însoțiți de un adult plătitor de bilet.
Tango-ul argentinian face parte din patrimoniul cultural imaterial UNESCO și este considerat un fenomen universal.
Vă așteptăm cu drag in povestea noastră de tango argentinian!

Cineplexx Classics - Pirații din Caraibe: Cufărul Omului Mort
2026-06-29 19:30 - 22:00 | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă „Pirații din Caraibe: Cufărul Omului Mort” la doar 15 lei biletul!

Cineplexx Classics revine pe 29 iunie cu al doilea film din celebra serie „Pirații din Caraibe”, iar prețul biletului este doar 15 lei! Reîntâlnește-te cu Jack Sparrow și Davy Jones la Cineplexx și trăiește aventura din „Cufărul Omului Mort” pe marele ecran!

Ahoy! Ești gata de o nouă aventură epică alături de cel mai excentric căpitan din istoria cinematografiei? În urma succesului de public de vara trecută la primul film „Pirații din Caraibe” din cadrul programului Cineplexx Classics, fanii se pot bucura anul acesta de al doilea capitol: Cufărul Omului Mort!
Jack se trezește din nou prins într-o intrigă supranaturală: are o datorie de plătit legendarului Davy Jones, înfricoșătorul stăpân al adâncurilor și căpitan al corabiei-fantomă The Flying Dutchman. Timpul se scurge rapid, iar dacă nu găsește o cale de scăpare, îl așteaptă o eternitate de servitute blestemată. Iar în toată această nebunie îi atrage și pe Will Turner și Elizabeth Swann, cărora le strică complet planurile de căsătorie!
Această proiecție unică le permite fanilor francizei să se reîntoarcă la emoțiile primei vizionări sau să descopere pentru prima dată farmecul plin de aventură și umor specific regiei lui Gore Verbinski. De la nelipsitele bătălii navale spectaculoase, la dialogurile pline de spirit și intrigile supranaturale, fiecare scenă te ține cu sufletul la gură. Pe 29 iunie ai ocazia perfectă de a experimenta din nou – sau pentru prima dată – magia unui film care a scris istorie, cu un preț special de doar 15 LEI biletul, doar la Cineplexx!
Cu o distribuție care-i include pe Johnny Depp în rolul lui Jack Sparrow, Orlando Bloom ca Will Turner, Keira Knightley ca Elizabeth Swann și Bill Nighy ca Davy Jones, Pirații din Caraibe: Cufărul Omului Mort rămâne un film ce va fascina generații fiindcă a redefinit cum vedem aventura modernă la cinema.
Cineplexx Classics îți oferă șansa de a trăi din nou fiorul aventurii pe mare, așa cum merită – pe marele ecran! Așa că nu mai aștepta, locurile se vor ocupa cât ai zice „pește”! Oferta este disponibilă în toate locațiile Cineplexx – Băneasa, Titan, Craiova, Sibiu, Satu Mare și Târgu Mureș, doar în data de 29 iunie, ora 19:30.
Biletele sunt disponibile în avans pe site-ul oficial www.cineplexx.ro, aplicația gratuită de mobil Cineplexx România și la casele de bilete ale cinematografului. Locurile sunt limitate, așa că grăbește-te să îți iei biletele pentru tine și gașca ta!

Puppets Occupy Street 2026 - Stardust Edition
2026-08-25 10:00 - 22:00 | Locații multiple, Craiova, Dolj, România
Puppets Occupy Street 2026 – Stardust Edition
Pe vremuri, într-un oraș plin de magie și creativitate, păpușile au prins viață pentru a spune cele mai încântătoare povești… 🏰🧚‍♀️🐉 În 2026, Teatrul Colibri vă invită la cea de-a 13-a ediție a Festivalului Puppets Occupy Street, care se va desfășura la Craiova în perioada 25 august – 1 septembrie 2026. Tema ediției din acest an va fi STARDUST! Festivalul se va desfășura pe mai multe secțiuni (spectacole & happenings; ateliere; concerte; expoziții; arte plastice și vizuale, instalații; scurtmetraje & animații) și va include teatru stradal, spectacole de păpuși, reprezentații bazate pe mișcare, experiențe interactive sau orice poate aduce un strop de uimire în orașul Craiova!

Puppets Occupy Street – Stardust Edition 2026
––
Puppets Occupy Street este primul festival de arta animației din România care se desfășoară exclusiv în spații neconvenționale, creat pentru comunitate, ce aduce la un loc companii de teatru private din țară și din străinătate, încurajând astfel parteneriatul public-privat. Prima ediție a avut loc în anul 2014.

Festivalul este finanțat integral de Primăria și Consiliul Local Craiova și organizat de Teatrul pentru copii și tineret Colibri.
Scopul Puppets Occupy Street este de a promova arta animației în comunitate și de a genera accesibilitate la actul artistic către toate categoriile de vârstă și toate grupurile socio-profesionale.

Concert Trooper
2026-09-18 19:00 - 23:00 | Cinema Patria, Str. A. I. Cuza, nr.15, Craiova, Dolj, România
Trooper va marca 30 de ani de activitate printr-un turneu major ce va ajunge în nu mai puțin de 28 de orașe.
Trooper a lansat 12 albume de studio, a cântat pentru mai mult de 1.000.000 de oameni, în peste 1000 de concerte, şi a urcat pe scenă alături de Iron Maiden, Scorpions, Deep Purple, Judas Priest, Whitesnake, Europe, Manowar, Nazareth, WASP, Sepultura, Prodigy etc.
Copiii sub 7 ani au intrare gratuită. Cei peste 7 ani au nevoie de un bilet valid.

Vizionarii
2026-09-20 16:00 - 18:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
VIZIONARII 2026
Teatrul National „Marin Sorescu” Craiova

20 Septembrie 2026 ora 16:00
Acad.Alexandru Vlad Ciurea vorbește despre „Puterea rugăciunii și miracolul vindecării prin credință”
Rugăciunea nu e doar un act de credință, ci o energie care vindecă. Acad.Alexandru Vlad Ciurea explică cum, în timpul rugăciunii, creierul își schimbă frecvența: scade frica, crește pacea, iar corpul primește semnalul refacerii.
Sunt vindecări pe care știința nu le poate explica..Când medicina își atinge limitele, începe domeniul lui Dumnezeu.
Prof.univ.dr.Dumitru Constantin Dulcan dezvaluie „Formula Tinereții”. Dl profesor dezvăluie că secretul tinereții nu stă în creme sau genele moștenite, ci în modul în care gândim și simțim.
Când trăim în iubire, recunoștință și sens, celulele noastre primesc semnalul vieții, nu al degradării.
Tinerețea nu e o vârstă, ci o stare de conștiință: o minte senină, o inimă bună și un suflet recunoscător pot întineri chiar și materia.
Psiholog dr., Gina Chiriac dezvaluie „Aurul invizibil al sufletului- Atenția!” Dna.psih.dr. vorbește despre cel mai prețios dar al omului modern: prezența!
Ceea ce privim, crește. Ceea ce iubim prin atenție, prinde viață.
Într-o lume care ne fură privirea, adevărata vindecare începe acolo unde ne întoarcem atenția către noi înșine, către inimă, către prezent.

Treasures of the East
2026-10-02 11:00 - 2026-10-04 17:00 | Ramada Plaza Craiova, Calea Bucuresti, nr 1, Craiova, Dolj, România
În perioada 2 -4 octombrie 2026 te așteptăm la ediția a doua a festivalului “Treasures of the East” ce are loc la Ramada Plaza Craiova.
Treasures of the East este un eveniment ce pune bazele unui festival regional de vinuri si gastronomie care atrage profesioniști din industrie din partea de sud-est a Europei, țări alături de care dorim să construim “o voce comună” și alături de care să facem cunoscute lumii vinurile și produsele Europei de Est.
Ne dorim să fie „un mini Prowein al Europei de Est”, până în prezent, la ediția anterioară, având confirmată participarea mai multor producători de vin din România, Republica Moldova și Bulgaria. În 2026 extindem festivalul și așteptăm producători din mai multe țări din Europa de Est.
Save the date: 2-4 Octombrie 2026.Revenim cu detalii suplimentare pe parcurs.
Festivalul „Treasures of the East” este organizat de platforma „We are România. You are Welcome”, alături de „Craiova, capitală Gastronomică Est- Europeană” și Ramada Plaza Craiova.

Ștefan Bănică – Povestea mea
2026-10-07 19:30 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Craiova: Stefan Banica – Povestea mea
Teatrul National Marin Sorescu, Craiova
Strada Alexandru Ioan Cuza 11
miercuri, 7 octombrie, ora 19:30 acces de la 18:30
STEFAN BANICA isi spune POVESTEA intr-un TURNEU NATIONAL „POVESTEA MEA”.
Fiecare artist are o poveste. Însă puțini au scris istorie așa cum a făcut Ștefan Bănică.
În turneul național „Povestea mea”, Ștefan Bănică aduce împreună muzica și actoria, care se împletesc într-o experiență intensă, așa cum nu ai mai trăit până acum. Fiecare cântec, fiecare moment te apropie de parcursul unui artist emblematic.
„Mă bucur să vă anunț un proiect nou, un turneu național, într-o formulă inedită, ce poartă numele „Povestea mea”.
Prima parte a turneului se va desfășura anul acesta în 7 orașe din România. Nu e un concert așa cum v-am obișnuit, e un concert-spectacol, cum nu am mai făcut până acum, creat într-o atmosferă intimă, caldă și personală, care îmi permite comunicarea directă cu voi, cei din sală.
Povestea mea, așa cum nu ați mai auzit-o până acum, unde se vor întâlni cântărețul și actorul Ștefan Bănică. E despre muzica pe care am compus-o, despre oamenii și artiștii care mi-au influențat drumul, despre momentele care mi-au schimbat viața și, mai ales, despre relația mea cu voi, publicul meu, care durează de patru decenii. E o întâlnire. O confesiune.
Fiecare dintre noi are o poveste. Dă-mi voie, la rândul meu, să fac parte din povestea ta. E mai mult decât un concert. Descoperă povestea mea!”- declară Ștefan Bănică.
Începând cu 21 septembrie, Ștefan Bănică va străbate țara și își va spune povestea așa cum nimeni nu a mai făcut-o până acum. Poezie, muzică și spectacol, toate cuprinse într-o reprezentație inovatoare, palpitantă și, mai presus de toate, sinceră.
Vino alaturi de Stefan Banica, să fii parte dintr-o seară memorabilă, unde poveștile și muzica prind viață chiar în fața ta.
Simte emoția. Trăiește muzica. Descoperă „Povestea mea” – Povestea lui Stefan Banica.

Romeo și Julieta
2026-10-12 19:00 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
🎭 ROMEO SI JULIETA – WILLIAM SHAKESPEARE
(montare clasica)
O poveste cât un spectacol.
12 Octombrie 2026 ora 19:00
Teatrul National „Marin Sorescu” Craiova
Povestea lui Romeo și a Julietei sale.
Cea mai cunoscută poveste de iubire din lume revine într-o montare spectaculoasă semnată de regizorul Toma Enache, creatorul succesului „O scrisoare pierdută”, realizat împreună cu aceeași echipă artistică si acelasi producator, apreciată de public.
Cel mai amplu și ambițios proiect semnat până acum de regizorul Toma Enache și producătorul Pepino Popescu, spectacolul aduce în fața publicului forța teatrului clasic autentic într-o formă vizuală impresionantă.
Prin utilizarea a 8 ecrane de proiecție și 3 videoproiectoare, scena se transformă într-un univers viu, în care Verona și drumurile iubirii celor doi prind viață chiar în fața dumneavoastră.
O fuziune între teatru și film, în care emoția se trăiește live, iar imaginea capătă amploarea cinematografiei.
✨ Aproape 50 de costume de epocă
✨ Scenografie: Alina Dincă Pușcașu
✨ Decor: Maria Dore
✨ Video design: Silviu Apostol
⭐ DISTRIBUȚIE
ANDREI NEAGOE – Romeo, fiul lui Montekiu
IOANA BRUMAR / GIA TIȚOIU – Julieta, fiica lui Capulet
MONICA DAVIDESCU – Doica, confidenta Julietei
AURELIAN TEMIȘAN – Capulet, tatăl Julietei
OVIDIU CUNCEA – Părintele Lorenzo, călugărul (și Gregorio)
ADRIAN NARTEA – Escalus, Principele Veronei
TEODORA CALAGIU – Lady Capulet, mama Julietei
MARIUS RIZEA – Montekiu, tatăl lui Romeo
COSMIN VÎJEU – Peter, slujitorul Doicii
DAN ISTRATE – Mercuțio, prietenul lui Romeo (și Spițerul)
EMANUEL VARGA – Benvolio, văr și prieten al lui Romeo
RADU BĂNICĂ – Paris, tânăr nobil
ȘTEFAN PÎRNUȘ – Tebaldo, nepotul lui Capulet
SILVIU OLTEAN – Abraham, slujitor
Distribuția cuprinde actori consacrați, precum și nume importante ale Teatrului Național București, alături de o nouă generație de artiști remarcabili.
Întreaga distribuție apare și în corurile spectacolului – corul familiei Capulet și corul familiei Montekiu.
✒️ Mesajul regizorului
Regizorul Toma Enache spune:
„Un spectacol în care Shakespeare ne vorbea încă din anii 1594–1595 despre iubire — acea iubire de care avem nevoie și astăzi, pentru a pune capăt urii vechi dintre neamuri care se războiesc.
Romeo și Julieta este un exercițiu de îmblânzire a inimilor:
ale celor care au iubit,
ale celor care iubesc,
dar și ale celor care așteaptă să iubească.”

Povestea lui Romeo și a Julietei sale.
O poveste cât un spectacol pe care nu trebuie să-l ratezi.

Mizerabilii
2026-10-26 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
MIZERABILII
Filarmonica Oltenia Craiova
26 Octombrie 2026 ora 19:00
O poveste monumentală despre cădere și renaștere, vină și iertare,minciună și adevăr, iubire și revoluție. Mizerabilii, nu este doar un roman, ci o forță vie care cucerește publicul de peste un secol și jumătate, o epopee umană ce transformă scena într-un oraș plin de suflete.Spectacolul este despre iertare, despre îngăduință, dreptatea juridică și cea socială, despre libertatea de a alege. Milă si cruzime! Actori minunați în personaje vechi. Poveste veche, pentru actori noi, cu o singură șansă; să râdem, să plângem, aici, pe scenă, pentru oameni, cu oameni.

Cocoșatul de la Notre Dame
2026-10-26 19:00 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Musicalul “COCOȘATUL DE LA NOTRE DAME” vine la Teatrul Național Marin Sorescu din CRAIOVA pe 03 Mai 2026, ora 19.00, dupa reprezentațiile de succes avute pe marile scene Broadway, Grand Via…..
Theater du Soleil Entertainment vă răsfaţă cu o nouă producţie dinamică, plină de culoare şi emoţie. „Cocoșatul de la Notre Dame” redă cu măiestrie una dintre cele mai vechi poveşti, într-un MUSICALLIVE, în care personajele prind viaţă.
Este un show grandios, o adaptare de Sergiu Roban și Iulia Miulescu, un MUSICAL LIVE ÎN LIMBA ROMÂNĂ, momente de dans unice, costume și decoruri de basm, care îi vor purta pe cei mari într-o lume de vis, alături de cele mai îndrăgite personaje:Quasimodo, Frollo, Esmeralda, Phoebus, Clopin …. și multe altele.
Cocoșatul de la Notre Dame este un Musical care te poartă într-o călătorie întunecată și emoționantă printr-o poveste plasată în Parisul Medieval lăsând publicul să plângă la finalul sfâșietor.
De ce nu ar trebui să ratați așa ceva? Vă putem da o mie de motive pentru a fi alături de noi:
Vă mai amintiți de Cocoșatul Quasimodo, clopotarul Catedralei Notre Dame?
Dar de frumoasa Esmeralda din celebrul roman al lui Victor Hugo? Vă e dor de o poveste din Parisul medieval?
Vă așteptăm alături de o echipă de profesioniști. În rolurile principale îi veți putea aplauda pe: Sergiu Roban – Quasimodo, Bogdan Podlovschi /Vasile Filipescu – Frollo, Iulia Miulescu – Esmeralda, Tomer Jack Weissbuch – Phoebus, Victor Valentin Ion – Clopin, Emil Mitrache (Americnu) – Regele Louis, Teodor Ștefan Colea – Frederic/ Jehan/ Povestitor, Diana Maria Colea / Daniela Foiu– Povestitor/ Statuie, Ioana Dragomir / Sofia Sânziana Ivan – Povestitor/ Matroană, Alina Mariana Mirica – Statuie, Doru Ciutacu – Statuie, Radu Brescan – Statuie/Tigan, Petru Schindler – Soldat, Luana Prodea – Înger, Elvira Ioana Bolovan – Țigancă/ Cetățean.
ACCESUL COPIILOR SUB 12 ANI ESTE INTERZIS!
Durata Spectacolului: 120 min cu pauza intre acte de 15 min
Scenariul: Sergiu Roban și Iulia Miulescu
Regia: Elena Nicolau și Sergiu Roban
Coordonator Muzical : Iulia Miulescu
Traducere si Adaptare Versuri: Iulia Miulescu și Sergiu Roban
Coregrafia: Momo Sanno
Mișcare Scenică: Momo Sanno
Scenografia: Elena Nicolau
Costume:Camelia Daniela Banu
Lighting Design: Ion Nicolau
Sound Design: Ion Nicolau
Graphic Design: Studio Graphic Bear

Aurelian Temișan & Cardinal Show Orchestra - „N-am pierdut răsăritul”
2026-10-28 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
„N-AM PIERDUT RĂSĂRITUL” – LIVE TOUR
Teatrul National „Marin Sorescu” Craiova
28 Octombrie 2026 ora 19:00
Aurelian Temișan & Cardinal Show Orchestra ajung la Craiova pe 28 octombrie, într-un spectacol live plin de emoție, eleganță și muzică de cea mai bună calitate.
Publicul va avea parte de o experiență muzicală specială, construită în jurul unor povești despre iubire, speranță, timp și regăsire. Alături de Cardinal Show Orchestra, Aurelian Temișan aduce pe scenă un show vibrant, cu orchestrații spectaculoase, momente sensibile și reinterpretări surprinzătoare ale unor piese îndrăgite.
„N-am pierdut răsăritul” este mai mult decât un concert – este o întâlnire sinceră cu muzica live și cu emoțiile care ne apropie.
O seară elegantă, intensă și memorabilă, în care fiecare cântec devine o poveste trăită împreună cu publicul.
